
Text rozhodnutia
Súd: Krajský súd Košice Spisová značka: 6K/239/2005 Identifikačné číslo súdneho spisu: 7005205213 Dátum vydania rozhodnutia: 22. 01. 2016 Meno a priezvisko sudcu, VSÚ: JUDr. Drahomíra Brixiová ECLI: ECLI:SK:KSKE:2016:7005205213.3 Uznesenie Krajský súd v Košiciach v konkurznej veci úpadcu : Mestský športový klub Tesla Stropkov, ul. Matice Slovenskej 1, Stropkov, IČO: 00 595 438, takto r o z h o d o l : Z r u š u j e konkurz vyhlásený na majetok úpadcu : Mestský športový klub Tesla Stropkov, ul. Matice Slovenskej 1, Stropkov, IČO: 00 595 438, z dôvodu, že majetok úpadcu nepostačuje na úhradu výdavkov a odmeny správcu. P r i z n á v a správcovi konkurznej podstaty JUDr. Romanovi Zajacovi, advokátovi Y. XX, M. I. O., odmenu vo výške XX,XX eur. P r i z n á v a správcovi JUDr. Romanovi Zajacovi, advokátovi, Y. XX, M. I. O., náhradu výdavkov v sume XXX,XX eur. U k l a d á správcovi konkurznej podstaty JUDr. Romanovi Zajacovi, advokátovi Y. XX, M. I. O., aby do 30 dní odo dňa právoplatnosti tohto uznesenia písomne oznámil súdu, či uzavrel účtovné knihy a zostavil účtovnú závierku úpadcu. U k l a d á správcovi JUDr. Romanovi Zajacovi, advokátovi, Y. XX, M. I. O. uhradiť súdny poplatok za konkurzné konanie v sume XX,XX eur. Z b a v u j e JUDr. Romana Zajaca, advokáta, Y. XX, M. I. O., funkcie správcu konkurznej podstaty. o d ô v o d n e n i e : Uznesením zo dňa 7.8.2008, č. k. 6K/239/2005-56, súd vyhlásil konkurz na majetok úpadcu a za správcu konkurznej podstaty ustanovil JUDr. Romana Zajaca, Y. XX, M. I. O.. Podaním zo dňa 31.3.2014, správca konkurznej podstaty predložil súdu konečnú správu s návrhom na zrušenie konkurzu z dôvodu, že majetok úpadcu nepostačuje na úhradu výdavkov a odmeny správcu. Súd uznesením zo dňa 28.9.2015, č. k. 6K/239/2005-138, konečnú správu schválil. Uznesenie nadobudlo právoplatnosť dňa 20.10.2015. Súd z konečnej správy zistil, že finančné prostriedky nepostačujú na celkovú úhradu výdavkov a odmenu správcu. Speňažením majetku úpadcu boli do konkurznej podstaty získané finančné prostriedky vo výške X.XXX,XX eur. V priebehu konkurzu boli uspokojené pohľadávky proti podstate vo výške X.XXX,XX eur. Správca je tiež povinný zaplatiť sumu XX,XX eur ako súdny poplatok za konkurzné konanie. Správca konkurznej podstaty má nárok na odmenu, vypočítanú v zmysle § 6 a 7 vyhlášky č. 493/91 Zb. v znení neskorších predpisov vo výške XXX,XX eur zo sumy X.XXX,XX eur, ktorá bola v konkurze získaná speňažením konkurznej podstaty. Súd zistil, že finančné prostriedky nepostačujú na celkovú úhradu odmeny správcu. Na odmenu správcu zostáva čiastka XX,XX eur. Podľa § 44 ods. 1 písm. d/ Zákona o konkurze a vyrovnaní, súd zruší konkurz, v ktorom nedošlo k potvrdeniu núteného vyrovnania, ak zistí, že majetok úpadcu nepostačuje na úhradu výdavkov a odmeny správcu, pričom sa neprihliada na veci a pohľadávky vylúčené z podstaty. Na odmenu správcov nezostali žiadne finančné prostriedky, preto súd v zmysle vyššie citovaného ustanovenia konkurz zrušil. Súd správcovi konkurznej podstaty JUDr. Romanovi Zajacovi, advokátovi, Y. XX, M. I. O., zároveň priznal náhradu výdavkov vo výške XXX,XX eur. Správcovi súd uložil, aby do 30 dní odo dňa právoplatnosti uznesenia písomne oznámil súdu, či uzavrel účtovné knihy a zostavil účtovnú závierku úpadcu. Súd zároveň v zmysle ust. § 44 ods. 4 ZKV zbavil správcu funkcie a rozhodol o jeho odmene a náhrade výdavkov tak, ako je to uvedené vo výroku tohto rozhodnutia. Poučenie: Proti tomuto uzneseniu možno podať odvolanie do 30 dní odo dňa jeho zverejnenia v Obchodnom vestníku na Krajskom súde v Košiciach. Zrušením konkurzu zanikajú účinky vyhlásenia konkurzu, platnosť a účinnosť úkonov, vykonaných v priebehu konkurzu tým nie je dotknutá.

